

Broj: 01-37-2091-7/23

Datum: 28. 8. 2023. godine

 Na temelju članka 70. Zakona o javnim nabavama BiH („Službeni glasnik BiH“ broj: 39/14 i 59/22), Zapisnika o pregledu i ocjeni ponuda, te članka 24. Statuta za Zavod za zdravstveno osiguranje Županije Zapadnohercegovačke, ravnatelj Zavoda d o n o s i:

**O D L U K U**

**o izboru najpovoljnijeg ponuditelja**

**I**

Nakon provedenog otvorenog postupka Zavod za zdravstveno osiguranje Županije Zapadnohercegovačke (u daljnjem tekstu: Zavod) u predmetnoj nabavi računala, monitora i laptopa sukladno Odluci Upravnog vijeća Zavoda, proveo je otvoreni postupak koji je objavljen na portalu javnih nabava broj: 1313-1-1-20-3-6/23, objavljen 19. 7. 2023. godine, te se tenderska dokumentacija mogla preuzeti isključivo s portala javnih nabava, a na temelju preporuke i Zapisnika o pregledu i ocjeni ponuda broj: 01-37-2091-5/23, Povjerenstvo za nabavu Zavod za zdravstveno osiguranje Županije Zapadnohercegovačke za najpovoljnijeg ponuditelja odabire:

**Hertronic d.o.o. Grude, broj ponude: 01-37-2532/23 na iznos** 99.768,00 KM od KM **bez PDV-a.**

**II**

 Ova Odluka bit će objavljena na web-stranici Zavoda, te će se ista dostaviti ponuđačima koji su sudjelovali u postupku.

**III**

 Za realizaciju ove Odluke zadužuje se Ured ravnatelja i Služba za ekonomske poslove Zavoda.

**O b r a z l o ž e nj e**

Zavod za zdravstveno osiguranje Županije Zapadnohercegovačke (u daljnjem tekstu: Zavod) u predmetnoj nabavi računala, monitora i laptopa sukladno Odluci Upravnog vijeća Zavoda, proveo je otvoreni postupak koji je objavljen na portalu javnih nabava broj: 1313-1-1-20-3-6/23, objavljen 19. 7. 2023. godine.

Tenderska dokumentacija broj: 01-37-2091-2/23 se mogla preuzeti s portala javnih nabava. Prema evidenciji portala javnih nabava, 33 ponuđača su preuzeli tendersku dokumentaciju do roka za preuzimanje tenderske dokumentacije.

Do roka za dostavu ponuda (9.8.2023. godine, 08:30h) pristigle su 2 (dvije) ponude o čemu je sačinjen Zapisnik o zaprimanju ponuda broj: 01-37-2091-3/23.

U 09.00h je izvršeno javno otvaranje ponuda (nepravovremeno pristiglih ponuda nije bilo), o čemu je sačinjen Zapisnik o otvaranju ponuda broj: 01-37-2091-4/23.

Povjerenstvo se sastalo, pregledalo i ocijenilo pristigle ponude dana 10. 8. 2023. godine u 09.00 sati.

S obzirom na to da je planirana E-aukcija, pristupilo se pregledu i kvalifikaciji pristiglih ponuda:

|  |  |  |
| --- | --- | --- |
| Red. broj ponude i broj protokola zaprimanja | PONUDITELJ | Cijena na javnom otvaranju KM (bez PDV-a) |
| 1. 01-37-2532/23  | Hertronic d.o.o. | 99.768,00 KM |
| 2. 01-37-2534/23 | NET d.o.o. | 99.998,00 KM |
|  |  |  |

Povjerenstvo je analizom pristiglih ponuda konstatiralo sljedeće:

Ponude ponuditelja **NET d.o.o. i Hertronic d.o.o.** su prihvatljive ponude i tehnički ispravne te je konstatiralo sljedeće:

* Tijekom ocjene ponuda nije primijenjen institut pojašnjenja u skladu sa člankom 68. stavak (3) Zakona.
* Nije bilo razloga za isključenje ponuditelja zbog neispunjavanja uvjeta za kvalifikaciju.
* Nije bilo podataka o ispravkama.
* Nije bilo razloga za isključenje ponuditelja zbog nedostatka dokaza profesionalne i tehničke sposobnosti.
* Analiza prihvatljivih ponuda prema kriteriju za izbor ponude je najniža cijena.

Zakazana je E-aukcija za dan 17. 8. 2023. godine u 10.00h.

E-aukcija je održana uspješno 17. 8. 2023. godine s početkom u 10.00h, a završila je u 10:10h.

Nakon završene E-aukcije formirana je rang lista ponuđača:

|  |  |  |
| --- | --- | --- |
| Red. broj | PONUDITELJ | Cijena poslije provedene E-aukcije |
| 1. 01-37-2532/23 | Hertronic d.o.o. | 99.786,00 KM |
| 2. 01-37-2534/23 | NET d.o.o. | 99.998,00 KM |
|  |  |  |

Konstatirana je tehnička pogreška prilikom prijave ponuda u sustav Ejn.gov.ba.

Ponuda Hertronic d.o.o. je iznosila 99.768,00 KM, a greškom je prijavljeno 99.786,00 KM. Riječ je o očitoj tehničkoj grešci, odnosno zamjeni dva broja. Razlika iznosi 18,00 KM.

Povjerenstvo je telefonski kontaktiralo tehničku pomoć Agencije za javne nabave dana 23.8.2023. godine, u 9:30h uspostavilo poziv koji nas je izvijestio da nema mogućnosti izmjene prijavljene ponude, niti može ponoviti E-aukciju na osnovu tehničke greške, nego samo na osnovu žalbe.

Nadalje, Povjerenstvo je kontaktiralo savjetodavnu pomoć Agencije za javne nabave Bosne i Hercegovine, dana 23. 8. 2023. godine u 11:02 h uspostavilo poziv s savjetodavnom pomoći putem servisa za savjetodavnu pomoć. Agencija nas je izvijestila da nema mogućnosti ponavljanje E-aukcije, jer je riječ o „grešci ugovornog organa“. Savjet Agencije je da se ili poništi postupak ili da se ide u daljnji tijek postupka s obzirom na to da je riječ o tehničkoj pogrešci koja minimalno utječe na postupak, te eventualno postupiti po žalbi ponuđača.

S obzirom na to da nije bilo zahtjeva za ponavljanjem E-aukcije, niti žalbi po ovom pitanju, a uzevši nemogućnost ispravke u sustavu ejn.gov. ba, te da je riječ iznimno malom iznosu koji nije utjecao na tijek postupka, a uzevši u obzir složenost i važnost nabave predmetne robe, kroz zapisnik će biti konstatirana ova pogreška i priznati iznos ponude ponuđača Hertronic d.o.o. će iznositi 99.768,00 KM.

* **Hertronic d.o.o. je ponuđač čija je ponuda ocijenjena kao najpovoljnija, kvalificirana i prihvatljiva, te Povjerenstvo Zavoda za zdravstveno osiguranje ŽZH predlaže da se s navedenim ponuđačem zaključi ugovor.**

Ponuđač **Hertronic d.o.o.** dostavio je u predmetnom postupku javne nabave prihvatljivu ponudu u skladu s tenderskom dokumentacijom, u iznosu od **99.768, 00 KM bez PDV-a,** koja je prema kriterijima za izbor ponude (najniža cijena) ocijenjena kao najpovoljnija, tehnički zadovoljavajuća, prihvatljiva i kvalificirana.

* Podugovor se ne primjenjuje.
* S obzirom na to da je ponuda ponuđača **Hertronic d.o.o.** ocijenjena kao prihvatljiva i sa najnižom cijenom, nakon provedene E-aukcije Povjerenstvo za nabavu predlaže prihvaćanje ponude ponuđača **Hertronic d.o.o.,** broj ponude: 01-37-2532/23, kao najpovoljnije za predmetnu nabavu.

Sukladno navedenom, a primjenjujući u dokumentaciji utvrđen kriterij za odabir najpovoljnije ponude, odlučeno je kao u izreci ove Odluke.

**Uputa o pravnom lijeku:**

Protiv ove Odluke može se uložiti žalba Ugovornom tijelu sukladno članku 101. Zakona o javnim nabavama BiH ( „Službeni glasnik BiH“ broj: 39/14 i 59/22).

 **R A V N A T E L J**

Vilson Crnjac, dipl. iur.

Dostaviti:

* Svim ponuditeljima
* Povjerenstvu
* Uredu ravnatelja
* Službi za ekonomske poslove
* Objaviti na web stranici Zavoda
* Pismohrani